**Z Á P I S N I C A**

zo zasadnutia Redakčnej rady mestských novín Senčan zo dňa 19.11.2019

Prítomní: podľa prezenčnej listiny

Program:

1. Nové číslo

2. Rôzne

Predsedníčka redakčnej rady Monika Macháčková privítala členov redakčnej rady v sobášnej sieni MsÚ a otvorila rokovanie. Na rokovaní sa zúčastnil ako hosť aj viceprimátor Juraj Gubáni.

Šéfredaktorka Martina Ostatníková predstavila pripravované vydanie Senčana. K prezentovanému obsahu decembrového vydania Senčana neboli vznesené zásadné pripomienky.

K téme triedenia odpadu padlo niekoľko pripomienok ohľadom možností motivovania obyvateľov mesta k dodržaniu zásad separovania. Predsedníčka uzatvorila diskusiu s tým, že mestské noviny Senčan môžu motivovať Senčanov k triedeniu jedine vytvorením priestoru osvete, čiže publikovaním článkov o separovaní odpadu.

Predsedníčka RR uviedla návrh uznesenia o zákaze zverejnenia politickej inzercie v mestských novinách Senčan, ktoré po schválení redakčnou radou malo byť predložené na rokovanie MsZ. Súčasný štatút mestských novín Senčan umožňuje zverejnenie platenej politickej inzercie za rovnakých podmienok ako inej nepolitickej inzercie. Návrh zdôvodňuje úplný zákaz zverejnenia politickej inzercie predovšetkým tým, že pred voľbami môže nastať situácia, kedy by bolo potrebné radikálne zredukovať redakčný obsah pre veľký záujem zverejniť politickú inzerciu.

V diskusii k návrhu bolo položených viacero otázok členom redakcie ohľadom skúseností s politickou inzerciou v predchádzajúcom období. Šéfredaktorka vysvetlila, že v predvolebných obdobiach nebolo potrebné zredukovať redakčný obsah, pretože nikdy nebol taký veľký záujem o politickú inzerciu, ktorý by sa nedal vyriešiť pridaním jedného hárku, čiže štyroch strán k aktuálnemu vydaniu Senčana. Navýšenie o štyri strany je ošetrené aj v rozpočte a náklady navýšenia strán pokryje výťažok z politickej inzercie. V diskusii, v ktorej vystúpili Gabriella Németh, Jaroslav Skácel, Ján Rohár a Zuzana Szárazová, bola uzatvorená tým, že nie je potrebné o návrhu hlasovať, pretože z diskusie vyplynulo, že úplný zákaz politickej inzercie nie je potrebný.

Predsedníčka RR pripomenula, že v Štatúte mestských novín Senčan, v časti HLAVA 4, v bode 9 sa uvádza: „V čase volebnej kampane sú včas vypracované osobité podmienky pre uverejňovanie príspevkov a vedenie volebnej kampane v zmysle platnej legislatívy.“ V zmysle uvedeného ustanovenia štatútu vyzvala členov RR, aby na decembrové zasadnutie RR pripravili svoje návrhy, ktoré budú zapracované do osobitých podmienok pre vedenie volebnej kampane na stranách mestských novín Senčan.

Zápis zo zasadnutia RR zo dňa 19.11. 2019 vyhotovil Mgr. Ing. Csaba Vysztavel – redaktor mestských novín Senčan. O celom priebehu rokovania bol vyhotovený zvukový záznam, ktorý je prílohou zápisnice.

V Senci 20. 11. 2019

 ...........................................................

 Mgr. Ing. Csaba Vysztavel

 redaktor

Za správnosť: ...........................................................

 Monika Macháčková

 predsedníčka RR